Worms 2

I Worms styrer du det ene av to marklag som kriger mot hverandre etter alle kunstens regler. Du har et stort våpenarsenal, og så gjelder det bare å skyte fienden. Vinden spiller en stor rolle i spillet, så hold nøye øye med hvor kraftig den er, og i hvilken retning den blåser.

Fra hovedmenyen kan du velge mellom fire ting
Marken med spørsmålstegnet gir opplysninger om spillet.
Marken med skiftenøkkelen gir tilgang til en meny som brukes til å stille inn skjermens utseende. Valgene du gjør, har imidlertid ingen effekt i denne demoen.
Og helt til slutt kan du velge marken foran skjermen, der du kan starte et spill der du selv bestemmer navnet på laget og de tre markene dine.
Et klikk på knappen med de to markene som bokser, starter et spill.

I denne utgaven kan du enten styre begge lagene selv eller spille mot en venn.
I Worms skal du utrydde motstanderens lag ved flittig bruk av de våpnene du har til rådighet. På skjermen ser du den marken som står for tur til å skyte. Ved å bevege musen kan du se deg omkring og finne et passende mål. Klikker du en gang med høyre museknapp, får du tilgang til en rekke våpen. De er vidt forskjellige og spenner fra haglgeværer og bazookaer til sauer som eksploderer. Med opp- og nedpiltastene beveger du siktekornet, og bruker du høyre og venstre piltast, kan du flytte marken til en bedre plassering. Mellomromstasten fyrer av våpenet ditt. Jo lenger du holder tasten nede, desto lenger skyter du. Nederst i høyre hjørne på skjermen kan du se hvor kraftig vinden er og hvilken vei den blåser. 

Når motstanderne er utryddet, har du vunnet spillet.

For å avslutte spillet klikker du på det røde krysset øverst i høyre hjørne i hovedmenyen.

Worms 2 kjører bare under Windows 95. 

Systemkrav
Pentium 75 CPU
16 MB ram
17 MB diskplass
DirectX 5.0

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "Worms2 Demo" og klikker på "Legg til/fjern"- knappen. Da blir Worms 2 fjernet fra maskinen.